Ka ntlha ya dikgopolo tsa bone tse di sa utlwaleng e bile di sa tlhomama, bakanoki ba ba tshwayatshwayang diphoso ba dirile gore batho ba le bantsi ba se ka ba sekaseka go ikanyega ga dipego tsa Diefangele tse di kaga botshelo le bodiredi jwa ga Jesu. Dipego tseno di bontsha gore Bakeresete ba pele ba ne ba sa tseye ditiragalo tsa botshelo jwa ga Jesu, bodiredi, loso le go tsosiwa ga gagwe e le ditlhamane fela. Makgolokgolo a batho ba ba boneng ditiragalo tseo ka matlho ba tlhomamisa gore di boammaaruri. Bakeresete bano ba pele ba ba neng ba iketleeditse go bogisiwa le go swa ka go bo ba latela Jesu ba ne ba lemoga gore go nna Mokeresete go ne go se kitla go utlwala fa e le gore bodiredi le tsogo ya ga Jesu e ne e le tlhamane fela.—1 Bakorintha 15:3-8, 17, 19; 2 Timotheo 2:2.